Bratislavský kraj mapuje umelecké diela vo verejnom priestore. Mnohé máme priamo pred očami

Desiatky umeleckých diel sú súčasťou škôl, internátov, kultúrnych inštitúcií či zariadení sociálnych služieb v Bratislavskom kraji. Mozaiky, reliéfy, plastiky alebo vitráže však často míňame bez toho, aby sme poznali ich autora či príbeh. Kraj ich chce preto postupne zmapovať, zdokumentovať a priblížiť verejnosti.